Fransiya politsiyasi Nitstsa shahrida teraktlar sodir etmoqchi bo‘lgan 2 qizni qo‘lga oldi. Nitstsa shahrida yashovchi 17 va 19 yoshlardagi ikki qiz ayni vaqtda Suriyada bo‘lib turgan jangari Rashid Qosim bilan telegram orqali aloqa bog‘lagan. Qizlar sentabr oyi o‘rtasida qo‘lga olingan, shundan beri nazorat ostida saqlanmoqda. "Rashid Qosim bu qizlarni ham muayyan obektlarga hujum uyushtirishga undagan. U shu yo‘l orqali IShIDning halok bo‘lgan a’zolari uchun qasos olishga chaqirgan", deya manbaning so‘zlarini keltiradi Parisien nashri. Qayd etilishicha, qo‘lga olinganlardan biri IShID bilan aloqador boshqa ish uchun avval ham so‘roq qilingan edi.